Diari Oficial de la Generalitat Valenciana


Sumari del DOGV 9748, del 19-12-2023 (2023/12690)

Anunci de la consulta pública prèvia sobre el Pla estratègic de subvencions de la Vicepresidència Segona i Conselleria de Serveis Socials, Igualtat i Habitatge per a 2024-2026.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9748

Data del DOGV
:   19-12-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/12636


Data del document
:   12-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Anunci

Descriptors 

:   * Vicepresidència Segona i Conselleria de Serveis Socials, Igualtat i Habitatge

Anunci de la consulta pública prèvia sobre el Pla estratègic de subvencions de la Vicepresidència Segona i Conselleria de Serveis Socials, Igualtat i Habitatge per a 2024-2026. [2023/12311]  
La Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials, òrgan directiu que té atribuïda, en aplicació del que es disposa en l'article 19, apartat 2, lletra f), del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, la competència per a l'elaboració del Pla estratègic de subvencions de la Vicepresidència Segona i Conselleria de Serveis Socials, Igualtat i Habitatge, en compliment del que es preveu en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i a fi d'obtindre l'opinió ciutadana i de les organitzacions que puguen resultar afectades, sotmet a consulta pública prèvia els aspectes que s'indiquen a continuació relacionats amb l'elaboració i aprovació de l'esmentat pla estratègic.  
A) Antecedents.  
El Pla estratègic de subvencions de la Vicepresidència Segona i Conselleria de Serveis Socials, Igualtat i Habitatge per al període 2021-2023, va ser aprovat mitjançant la Resolució de 19 de juny de 2021, de la Vicepresidència i Conselleria d'Igualtat i Polítiques Inclusives, i publicat en el DOGV núm. 9114, de 25.06.2021, modificat mitjançant la Resolució de 13 de març de 2023, de la Vicepresidència i Conselleria Igualtat i Polítiques Inclusives, publicada en el DOGV núm. 9560 de 23.03.2023.  
Mitjançant el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, la Vicepresidència Segona i Conselleria de Serveis Socials, Igualtat i Habitatge assumeix les competències de cooperació al desenvolupament i habitatge, a més de les ja atribuïdes en matèria d'igualtat i serveis socials.  
El Pla estratègic de subvencions de la Vicepresidència Segona i Conselleria d'Habitatge i Arquitectura Bioclimàtica per al període 2023-2025 va ser aprovat per la Resolució de 6 de febrer de 2023, sense que haja arribat a publicar-se en el DOGV.  
Per la seua part, el Pla estratègic de subvencions de la Conselleria de Participació, Transparència, Cooperació i Qualitat Democràtica per al període 2023-2025, va ser aprovat per la Resolució de 15 de febrer de 2023, sense que haja arribat a publicar-se en el DOGV.  
B) Problemes que es pretenen solucionar amb la iniciativa.  
Mitjançant este instrument de caràcter programàtic, que preveurà totes les subvencions i altres ajudes que concedisca la Vicepresidència Segona i Conselleria de Serveis Socials, Igualtat i Habitatge amb càrrec als pressupostos de la Generalitat, es pretén proporcionar informació no vinculant a la ciutadania sobre la política de despesa en matèria de subvencions, modificable per raons d'eficiència o de contenció de la despesa, i és, per tant, un autèntic instrument d'avaluació de les polítiques subvencionables.  
C) Necessitat i oportunitat de la seua aprovació.  
Davant l'assumpció de les competències d'habitatge i cooperació al desenvolupament per la Vicepresidència Segona i Conselleria de Serveis Socials, Igualtat i Habitatge, es fa necessària la incorporació en l'elaboració del Pla estratègic de subvencions per al període 2024-2026 de les línies estratègiques en estes matèries.  
Seran objecte de planificació estratègica els procediments de concessió de les subvencions previstes en l'article 2 de la Llei 38/2003, de 17 de novembre, així com dels altres lliuraments dineraris sense contraprestació que suposen un avantatge econòmic a favor de les seues persones beneficiàries i que es financen amb càrrec als programes pressupostaris de la Vicepresidència Segona i Conselleria de Serveis Socials, Igualtat i Habitatge. El Pla estratègic tindrà una duració de tres anys, en el qual participaran totes les direccions generals de la Vicepresidència Segona i Conselleria de Serveis Socials, Igualtat i Habitatge de la Generalitat. El Pla estratègic de subvencions tindrà el contingut establit en l'article 12 del Reglament de la Llei 38/2003, de 17 de novembre, general de subvencions, aprovat mitjançant el Reial decret 887/2006, de 21 de juliol.  
D) Objectius de la norma.  
L'elaboració i aprovació del Pla estratègic de subvencions, tràmit previ a l'establiment de subvencions en l'àmbit públic que va introduir la Llei general de subvencions, pretén complir amb els principis d'eficàcia en el compliment d'objectius i d'eficiència en l'assignació i utilització de recursos, estretament vinculats a la planificació estratègica, ja que l'eficàcia en la consecució d'objectius queda supeditada a la definició prèvia d'estos i l'eficiència en l'assignació i utilització de recursos en l'acció subvencional ha d'anar precedida d'una valoració prèvia dels costos previsibles i de les fonts de finançament, i és precisament el pla estratègic el document administratiu que estableix, respecte de cada política de subvencions, eixos objectius i el seu termini de consecució, i eixos costos i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
El PES ha de ser el resultat d'un procés reposat de decisió sobre l'orientació que han de seguir les polítiques públiques. Els plans estratègics constitueixen un instrument fonamental per a orientar els processos de distribució de recursos en funció de l'impacte de les polítiques públiques; i les administracions han d'assumir el valor que, en termes d'eficàcia, eficiència i transparència, suposa la seua adequada aprovació i seguiment.  
E) Les possibles solucions alternatives reguladores i no reguladores.  
Els plans estratègics de subvencions tenen caràcter programàtic i el seu contingut no crea drets ni obligacions; la seua efectivitat quedarà condicionada a la posada en pràctica de les diferents línies de subvenció, i manquen, per tant, de rang normatiu en sentit estricte. No és possible solució alternativa i tampoc hi ha la possibilitat d'actualitzar el Pla estratègic de subvencions de la Vicepresidència Segona i Conselleria de Serveis Socials, Igualtat i Habitatge, per al període 2021-2023, atés que el pròxim 31 de desembre de 2023 finalitzarà el seu termini de vigència. Les aportacions i opinions de la ciutadania es canalitzaran a través del Portal de Participació de la Generalitat, en l'enllaç  
https://gvaparticipa.gva.es/legislation/processes  
i a través de l'adreça electrònica dg\_sqnofs@ogp.xg  
Termini d'aportacions: un mes comptat a partir de l'endemà de la publicació d'este anunci en el Diari Oficial de la Generalitat Valenciana.  
Conclòs este tràmit, s'informarà del resultat de la participació mitjançant una valoració global que serà publicada en el Portal de Participació de la Generalitat.  
  
València, 12 de desembre de 2023.- El director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials: José Vicente Anaya Roig.